[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.12.2006

COM(2006) 907 végleges

2006/0291 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az energiafelhasználó termékek környezetbarát tervezésére vonatkozó követelmények megállapításának kereteiről, valamint a 92/42/EGK tanácsi, illetve a 96/57/EK és a 2000/55/EK európai parlamenti és tanácsi irányelv módosításáról szóló 2005/32/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

(előterjesztő: a Bizottság)

2006/0291 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az energiafelhasználó termékek környezetbarát tervezésére vonatkozó követelmények megállapításának kereteiről, valamint a 92/42/EGK tanácsi, illetve a 96/57/EK és a 2000/55/EK európai parlamenti és tanácsi irányelv módosításáról szóló 2005/32/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 95. cikkére,

tekintettel a Bizottság javaslatára[1],

tekintettel az Európai Gazdasági és Szociális Bizottság véleményére[2],

tekintettel a Régiók Bizottságának véleményére[3],

a Szerződés 251. cikkében megállapított eljárásnak megfelelően[4],

mivel:

(1) A 2005/32/EK európai parlamenti és tanácsi irányelv[5], valamint a 2005/32/EK irányelv 15. cikke értelmében végrehajtó intézkedéseket tartalmazó három irányelv, azaz a folyékony vagy gáznemű tüzelőanyaggal működő új melegvízkazánok hatásfok-követelményeiről szóló, 1992. május 21-i 92/42/EGK tanácsi irányelv[6], a háztartási elektromos hűtőszekrények, fagyasztók és ezek kombinációi energiahatékonysági követelményeiről szóló, 1996. szeptember 3-i 96/57/EK európai parlamenti és tanácsi irányelv[7], valamint a fénycsőelőtétekre vonatkozó energiahatékonysági követelményekről szóló, 2000. szeptember 18-i 2000/55/EK európai parlamenti és tanácsi irányelv[8] előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[9] összhangban kell elfogadni.

(2) A 2006/512/EK határozat azzal módosította az 1999/468/EK határozatot, hogy bevezette az ellenőrzéssel történő szabályozási bizottsági eljárást azon általános hatályú intézkedések esetében, amelyek a Szerződés 251. cikkében meghatározott eljárás alapján elfogadott alap-jogiaktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

(3) Az Európai Parlament, a Tanács és a Bizottság 2006/512/EK tanácsi határozatról szóló közös nyilatkozatának[10] megfelelően, a már hatályban lévő jogi aktusokat az alkalmazandó eljárásoknak megfelelően ki kell igazítani oly módon, hogy az 1999/468/EK határozat 5. cikkében meghatározott szabályozási bizottsági eljárást az ellenőrzéssel történő szabályozási bizottsági eljárás váltsa fel valamennyi, az alkalmazási körébe tartozó intézkedés esetén.

(4) A fenti nyilatkozat tartalmazza az elsőbbségiként kiigazítandó jogi aktusok listáját, amelyek között szerepel a 2005/32/EK irányelv. A fenti irányelv kiigazítása szükségessé teszi a 92/42/EGK, 96/57/EK és 2000/55/EK irányelvek kiigazítását.

(5) A Bizottságot fel kell hatalmazni a 92/2/EGK, 96/57/EK és 2000/55/EK irányelvek módosítására vagy hatályon kívül helyezésére. E módosításról vagy hatályon kívül helyezésről az 1999/468/EK határozat 5a. cikkében előírt ellenőrzéssel történő szabályozási bizottsági eljárással összhangban kell határozni.

(6) A 2005/32/EK irányelvet, valamint a 92/42/EGK, 96/57/EK és 2000/55/EK irányelveket ennek megfelelően módosítani kell.

(7) Mivel a 2005/32/EK irányelven, valamint a 92/42/EGK, 96/57/EK és 2000/55/EK irányelven ezen irányelv által eszközölt módosítások olyan technikai jellegű kiigazítások, amelyek csupán a komitológiai eljárásokat érintik, azokat a tagállamoknak nem kell átültetniük. Ezért e célból nem kell rendelkezéseket előírni.

ELFOGADTA EZT AZ IRÁNYELVET:

1. cikk

A 2005/32/EK irányelv 19. cikke a következő (2a) bekezdéssel egészül ki:

„(2a) Az e bekezdésre történő hivatkozáskor az 1999/468/EK határozat 5a. cikke (1)–(4) bekezdéseit, valamint 7. cikkét kell alkalmazni, 8. cikkének rendelkezéseire is figyelemmel.”

2. cikk

A 92/42/EGK irányelv 10a. cikkében a „2005/32/EK irányelv 19. cikkének (2) bekezdésével összhangban” szavak helyébe „a 2005/32/EK irányelv 19. cikkének (2a) bekezdésével összhangban” szöveg lép.

3. cikk

A 96/57/EK irányelv 9a. cikkében a „2005/32/EK irányelv 19. cikkének (2) bekezdésével összhangban” szavak helyébe „a 2005/32/EK irányelv 19. cikkének (2a) bekezdésével összhangban” szöveg lép.

5. cikk

A 2000/55/EK irányelv 9a. cikkében a „2005/32/EK irányelv 19. cikkének (2) bekezdésével összhangban” szavak helyébe „a 2005/32/EK irányelv 19. cikkének (2a) bekezdésével összhangban” szöveg lép.

5. cikk

Ez az irányelv az Európai Unió Hivatalos Lapjában való kihirdetését követő [..] napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben,

Az Európai Parlament részéről a Tanács részéről

az elnök az elnök

[1] HL C […]., […], […]. o.

[2] HL C […]., […], […]. o.

[3] HL C […]., […], […]. o.

[4] HL C […]., […], […]. o.

[5] HL L 191., 2005.7.22., 29. o.

[6] HL L 167., 1992.6.22., 17. o. A legutóbb a 2005/32/EK irányelvvel módosított irányelv.

[7] HL L 236., 1996.9.18., 36. o. Legutóbb a 2005/32/EK irányelvvel módosított irányelv.

[8] HL L 279., 2000.11.1., 33. o. Legutóbb a 2005/32/EK irányelvvel módosított irányelv.

[9] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

[10] HL C 255., 2006.10.21., 1. o.